CELEX: 32017R0209
Language: el
Date: 2017-02-02 00:00:00
Title: Eκτελεστικός κανονισμός (ΕΕ) 2017/209 της Επιτροπής, της 2ας Φεβρουαρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

8.2.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 33/16
               
            EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/209 ΤΗΣ ΕΠΙΤΡΟΠΉΣ
      της 2ας Φεβρουαρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:
      
                  (1)
               
               
                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
               
            
                  (2)
               
               
                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
               
            
                  (3)
               
               
                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
               
            
                  (4)
               
               
                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
               
            
                  (5)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 2 Φεβρουαρίου 2017.
         
            
               Για την Επιτροπή,
            
            
               εξ ονόματος του Προέδρου,
            
            Stephen QUEST
            
               Γενικός Διευθυντής
            
            
               Γενική Διεύθυνση Φορολογίας και Τελωνειακής Ένωσης
            
         
      
      
         (1)  ΕΕ L 269 της 10.10.2013, σ. 1.
      
         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
         ΠΑΡΑΡΤΗΜΑ
         
                     Περιγραφή των εμπορευμάτων
                  
                  
                     Κατάταξη
                     (Κωδικός ΣΟ)
                  
                  
                     Αιτιολογία
                  
               
                     (1)
                  
                  
                     (2)
                  
                  
                     (3)
                  
               
                     Τρία είδη, συσκευασμένα μαζί για λιανική πώληση:
                     
                                 α)
                              
                              
                                 σημειωματάριο αποτελούμενο από περίπου 75 λευκά φύλλα χαρτιού (στο οπισθόφυλλο αναγράφονται στοιχεία επαφής, από όπου μπορεί κάποιος να προμηθευτεί ανταλλακτικό σημειωματάριο) διαστάσεων περίπου 8 × 14 cm. Τα φύλλα είναι συγκολλημένα στην κορυφή και διάτρητα ώστε να είναι δυνατή η αφαίρεση ξεχωριστών φύλλων. Η οπίσθια πλευρά και μικρό τμήμα της εμπρόσθιας πλευράς είναι καλυμμένα με χαρτόνι·
                              
                           
                                 β)
                              
                              
                                 θήκη για το σημειωματάριο διαστάσεων περίπου 32 × 10 cm, από πλαστικό φύλλο ενισχυμένο με χαρτόνι στο εσωτερικό. Το μέρος από χαρτόνι του σημειωματάριου εισάγεται σε τομή της θήκης. Η θήκη, η οποία μπορεί να διπλωθεί ώστε να καλύψει το σημειωματάριο, περιλαμβάνει επίσης μια εσωτερική θήκη από διαφανή πλαστική ύλη στο επάνω τμήμα και θηλιά από ελαστικοποιημένη υφαντική ύλη για τη συγκράτηση στυλογράφου·
                              
                           
                                 γ)
                              
                              
                                 λεπτό πλαστικό στυλογράφο μήκους περίπου 10 cm ο οποίος έχει εισαχθεί στην υφασμάτινη θηλιά.
                              
                           (βλέπε εικόνα) (*1)
                     
                  
                  
                     4820 10 30 
                  
                  
                     Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας (ΓΚΕ) καθώς και από το κείμενο των κωδικών ΣΟ 4820 , 4820 10  και 4820 10 30 .
                     Τα είδη αποτελούν εμπορεύματα συσκευασμένα σε σύνολο για τη λιανική πώληση, κατά την έννοια του γενικού κανόνα 3 β). Το σημειωματάριο έχει τον ουσιώδη ρόλο σε σχέση με τη χρήση του συνόλου, ο οποίος είναι η παροχή χαρτιού γραφής για σημειώσεις ή μηνύματα. Η θήκη αποτελεί απλώς ένα είδος περιβλήματος για την προστασία του σημειωματάριου από ακαθαρσίες και σύνθλιψη. Λόγω των αντικειμενικών χαρακτηριστικών του (μέγεθος, σχεδιασμός και αξία), ο πλαστικός στυλογράφος δεν συνιστά ουσιώδες στοιχείο του συνόλου. Οποιοσδήποτε άλλος στυλογράφος ή μολύβι μπορεί να χρησιμοποιείται για γράψιμο στο σημειωματάριο. Ως εκ τούτου, το σημειωματάριο προσδίδει στο σύνολο τον ουσιώδη χαρακτήρα του.
                     Το σημειωματάριο κατατάσσεται στην κλάση 4820 , η οποία περιλαμβάνει σημειωματάρια κάθε είδους (βλέπε τις επεξηγηματικές σημειώσεις του εναρμονισμένου συστήματος για την κλάση 4820 , πρώτη παράγραφος σημείο 1).
                     Κατά συνέπεια, το προϊόν πρέπει να καταταχθεί στον κωδικό ΣΟ 4820 10 30  ως «Σημειωματάρια για σημειώσεις, συσσωματωμένα φύλλα χαρτιού για επιστολές και συσσωματωμένα φύλλα χαρτιού για υπενθυμίσεις».
                  
               
            (*1)  Η εικόνα έχει αποκλειστικά ενημερωτικό σκοπό.